CELEX: 62019TN0242
Language: fi
Date: 2019-04-09 00:00:00
Title: asia T-242/19: Kanne 9.4.2019 — Giant Electric Vehicle Kunshan v. komissio

17.6.2019   
            
            
               FI
            
            
               Euroopan unionin virallinen lehti
            
            
               C 206/87
            
         
      Kanne 9.4.2019 — Giant Electric Vehicle Kunshan v. komissio
      (asia T-242/19)
      (2019/C 206/77)
      Oikeudenkäyntikieli: englanti
      
         Asianosaiset
      
      
         Kantaja: Giant Electric Vehicle Kunshan Co. Ltd (Kunshan, Kiina) (edustaja: asianajaja P. De Baere)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 20.1.2019 annetun komission täytäntöönpanoasetuksen (EU) 2019/73 (1) siltä osin kuin se koskee kantajaa ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että vastaaja on tehnyt ilmeisen arviointivirheen katsoessaan, että valtio olisi puuttunut merkittävästi kantajan konsernin alumiiniraaka-aineostoihin, jotka eivät heijastaneet 8.6.2016 annetun Euroopan parlamentin ja neuvoston asetuksen (EU) 2016/1036 (2) 2 artiklan 7 kohdan c alakohdassa tarkoitetulla tavalla merkittävässä määrin niiden arvoa markkinoilla.
               
            
                  2)
               
               
                  Toinen kanneperuste, joka perustuu siihen, että vastaaja on tehnyt ilmeisen arviointivirheen katsoessaan, että kantajan konserni olisi ollut merkittävien vääristymien kohteena, jotka johtuivat asetuksen (EU) 2016/1036 2 artiklan 7 kohdan c alakohdan kolmannessa luetelmakohdassa tarkoitetusta aiemmasta keskusjohtoisesta talousjärjestelmästä.
               
            
                  3)
               
               
                  Kolmas kanneperuste, joka perustuu siihen, että vastaaja on rikkonut asetuksen (EU) 2016/1036 2 artiklan 10 kohdan johdantokappaletta ja 2 artiklan 10 kohdan d alakohdan i ja ii alakohtaa, koska se ei ole suorittanut tasapuolista vertailua vientihinnan ja normaaliarvon välillä tekemällä oikaisun kaupan portaiden erojen mukaisesti, ja koska se ei ole antanut kantajalle tarpeellisia tietoja, jotta se olisi voinut määrittää oikaisuvaatimuksensa.
               
            
                  4)
               
               
                  Neljäs kanneperuste, joka perustuu siihen, että vastaaja on rikkonut asetuksen (EU) 2016/1036 3 artiklan 2, 3 ja 6 kohtaa, koska se ei ole vertaillut hinnan alittavuuden ja viitehinnan alittavuuden laskelmia varten tuontihintoja samankaltaisen tuotteen hintoihin unionin tuotannonalalla samassa kaupan portaassa ja hetkellä, jona tuotteet alkavat kilpailla keskenään.
               
            
         (1)  Lopullisen polkumyyntitullin käyttöönotosta Kiinan kansantasavallasta peräisin olevien sähköpolkupyörien tuonnissa ja kyseisessä tuonnissa käyttöönotetun väliaikaisen tullin lopullisesta kantamisesta 17.1.2019 annettu komission täytäntöönpanoasetus (EU) 2019/73 (EUVL 2019, L 16, s. 108).
      
         (2)  Polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8.6.2016 annettu Euroopan parlamentin ja neuvoston asetus (EU) 2016/1036 (EUVL 2016, L 176, s. 21).